Period: Old Babylonian
Genre: Literary
Transliteration:
<SURFACE>
{d}en...le ša₃-ŋar lu₂ niŋ₂-hul iri{ki}ta ba-da-tuš
niŋ₂ iri{ki} gul-gul...e₂ gul-gul iri{ki}ta ba-da-tuš
niŋ₂ igi-bi-še₃ {ŋeš}tukul-e la-ba-ab...iri{ki}ta ba-da-tuš
šag₄ nu-si-si igi niŋin-niŋin-bi iri{ki}ta ba-da-tuš
urim₂{ki}ma gi dili du₃-a-gin₇ saŋ sag₃-ge nu-ŋa₂-ŋa₂
uŋ₃-bi ku₆ pu₂-a lug-ga-gin₇ zi...mi-ni-ib-tum₂-tum₂-mu
tur mah-bi i₃-par₄-par₄-ra-ge...lu₂ nu-um-zi-zi-zi
lugal-bi <unk> dub-la₂-a <unk> a...na-ŋal₂
lugal niŋ₂-sag₉-ga gu₇...a šukur₂...ma-an-dab₅
ud im-šuš₂-šuš₂ igi im-la₂-e ša₃-ka-tab...zu-zu
e₂-lunga-na kaš nu-un-ŋal₂ gid₂-da...ŋal₂
e₂-gal-la-na niŋ₂-gu₇ la-ba-na-ŋal₂...ba-ab-du₇
agrun mah-a-ni še nu-um-si-si zi-bi...tum₂-mu
gur₇-du₆ guru₇-maš-e {d}nanna-ka {d}ašnan nu...ŋal₂
kiŋ₂-sig diŋir-re-e-ne-ke₄ šu ba-e-lal-lal
unu₂ gal-bi kurun lal₃ muš₃ im-ma...de₆
ŋiri₂ <unk> a gud gu₇ udu gu₇-ra u₂-šim-e ba...nud
gir₄ mah-ba gud udu nu-ak-e ir nu-mu-un-ur₅-ur₅-e
bur-saŋ a₂ sikil {d}nanna-ka za-pa-aŋ₂-bi ba-ra-gul
e₂ gud-gin₇ gu₃ bi₂-ib₂-dug₄-ga-a-ri sig₉-ga-bi ba...
mu-un <unk> kug-ga si sa₂-e ŋar-ra-bi ba-su₃-ud
{na₄}kinkin naŋa₃ ŋeš-gan-na i₃-durun-durun lu₂ nu-um-ši-gurum-e
kar za-gin₃-na {d}nanna-ka a-e ba-da-la₂
a ma₂-saŋ-ŋa₂-ke₄ gu₃ nu-mu-un-gi₄-gi₄ asil-la₂ nu-mu-un-šub
unu₂ <unk> banda₃{da} {d}nanna-ka iš ba-da-dub-dub
{u₂}numun₂ ba-da-mu₂ {u₂}numun₂ ba-da-mu₂ gir-re-e ba-an-mu₂
ma₂ ma₂-gur₈-ra kar za-gin₃-na muš₃ im-ma-ab-de₆
id₂ ma₂-gur₈-ra ba-ab-du₇-a-za a₂ nu-mu-un-su₃-su₃-e
ezen ki ŋarza-ka ŋeš-hur-bi ba-kur₂
ma₂ nesaŋ-ŋa₂ a-a ugu-na-ka nesaŋ nu-mu-un-ab-tum₂
{ninda}nindaba-bi {d} nibru{ki}še₃ nu-mu-un-na-da-an-ku₄-ku₄
id₂-bi šag₄-sug₄-ga i-ni-ŋal₂ ma₂-gur₈ nu-mu-un-dib-be₂
gu₂ min₄{min}a-bi ŋiri₃ nu-ŋal₂ u₂ gid₂-da ba-am₃-mu₂
{e₂}tur₃ daŋal-la {d}nanna-ka dub-ba-an-bi ba-si-il
<SURFACE>
gi-sig {ŋeš}kiri₆...la₂ gu₂-ŋiri₁₆ ba-an-ŋar-ŋar
{ab₂}šilam amar-bi-da...ab-dab₅
ab₂ munzer-e eden ki nu-zu-bi ŋiri₃ kur₂ ba-ra-an-dab₅-be₂-eš
{d}ga-a-a-u₂ lu₂ ab₂ ki aŋ₂-ŋa₂ {ŋeš}tukul šurim-ma ba-šub
{d}šu-ni-du₁₀ i₃ ga-ar₃-ra du₆-ul-du₆-ul-e i₃ ga-ar₃-ra nu-du₆-ul-du₆-ul
i₃-bi lu₂ i₃ nu-zu-ne i₃-dun₅-dun₅-ne
ga-bi lu₂ ga nu-zu-ne i₃-muš₃-muš₃-u₃-ne
{e₂}tur₃-re {dug}šakir₃-e dun₅-dun₅-e gu₃ nun nu-mu-ni-ib-be₂
ne-mur dugud-bi i-rah₂-a-ri i-bi₂-bi ba-gul
{d}suen-e a-a-ni {d}en-lil₂-ra er₂ mu-un-na-šeš₄-šeš₄
a-a ugu-ŋu₁₀ uru₁₇{ki}ŋu₁₀ a-na-ra...a-na-aš ba-e-da-gur-re-en
{d}en-lil₂ urim₂{ki}ŋu₁₀ a-na-ra...a-na-aš ba-e-da-gur-re-en
ma₂ nesaŋ-ŋa₂ a-a ugu-na-še₃ nesaŋ nu-mu-un-na-ab-tum₃
{ninda}nindaba-bi {d}en-lil₂ nibru{ki}še₃ nu-mu-un-na-da-an-ku₄-ku₄
en iri bar-ra en iri šag₄-ga lil₂-e ha-ba-ab-lah₅-e-eš
urim₂{ki} iri{ki} {ŋeš}al-e ri-a-gin₇ du₆-du₆-da ba <unk>
...ur₃ ki ni₂ dub₂-bu {d}en-lil₂-la₂ eš₃ lil₂-la₂ ba-ab-ŋar
{d}en-lil₂ iri-zu igi-zu igi ba...e₂-ri-a sug₄-ga
urim₂{ki}ma ur-bi ur₂ bad₃-da si-im-si-im nu-mu-un-ak-e
tul₂-saŋ bulug-ga ganba{ba}bi-a ki li-bi-ib-de₅-de₅-ge
a-a ugu-ŋu₁₀ iri{ki}ŋu₁₀ dili-bi-ta a₂-zu-še₃ niŋin₂-am₃-ši-ib
{d}en-lil urim₂{ki}ŋu₁₀ dili-bi-da a₂-zu-še₃ niŋin₂-am₃-ši-ib
e₂-kiš-nu-ŋal₂-la-ŋu₁₀ dili-bi-da a₂-zu-še₃ niŋin₂-am₃-ši-ib
urim₂{ki}ma-ŋu₁₀ ha-ra-ni-ib-e₃ uŋ₃ hu-mu-ra-ab-daŋal-la
me ki-en-gi-ra ba-da-ha-lam-ma ki ha-ra-ab-gi₄-gi₄
ki-ru-gu₂ eš₅-kam-ma
a e₂ zid e₂ zid lu₂-bi lu₂-bi
ŋeš-gi₄-ŋal₂-bi-im
{d}en-lil₂-le dumu-ni {d}suen-ra mu-un-na-ni-ib-gi₄-gi₄
diš šu-ši
im-gid₂-da dam-qi₂-i₃-li₂-šu
{iti}ab-e₃ ud 2(u)-1(diš)-kam

Cuneiform:
<SURFACE>
𒀭𒂗...𒇷𒊮𒃻𒇽𒃻𒅆𒌨𒌷𒆠𒋫𒁀𒁕𒆪
𒃻𒌷𒆠𒄢𒄢...𒂍𒄢𒄢𒌷𒆠𒋫𒁀𒁕𒆪
𒃻𒅆𒁉𒂠𒄑𒆪𒂊𒆷𒁀𒀊...𒌷𒆠𒋫𒁀𒁕𒆪
𒊮𒉡𒋛𒋛𒅆𒆸𒆸𒆸𒆸𒁉𒌷𒆠𒋫𒁀𒁕𒆪
𒋀𒀕𒆠𒈠𒄀𒀸𒆕𒀀𒁶𒊕𒉺𒄀𒉡𒂷𒂷
𒌧𒁉𒄩𒇥𒀀𒇻𒂵𒁶𒍣...𒈪𒉌𒅁𒁺𒁺𒈬
𒌉𒈤𒁉𒉌𒆦𒆦𒊏𒄀...𒇽𒉡𒌝𒍣𒍣𒍣
𒈗𒁉<unk>𒁾𒇲𒀀<unk>𒀀...𒈾𒅅
𒈗𒃻𒊷𒂵𒅥...𒀀𒉻...𒈠𒀭𒆪
𒌓𒅎𒋙𒋙𒅆𒅎𒇲𒂊𒊮𒅗𒋰...𒍪𒍪
𒂍𒋆𒈾𒁉𒉡𒌧𒅅𒁍𒁕...𒅅
𒂍𒃲𒆷𒈾𒃻𒅥𒆷𒁀𒈾𒅅...𒁀𒀊𒌌
𒂍𒉣𒈤𒀀𒉌𒊺𒉡𒌝𒋛𒋛𒍣𒁉...𒁺𒈬
𒄦𒇯𒄦𒈦𒂊𒀭𒋀𒆠𒅗𒀭𒊺𒌁𒉡...𒅅
𒆥𒋝𒀭𒊑𒂊𒉈𒆤𒋗𒁀𒂊𒇲𒇲
𒋼𒀕𒃲𒁉𒁉𒁷𒋭𒈹𒅎𒈠...𒁺
𒄈<unk>𒀀𒄞𒅥𒇻𒅥𒊏𒌑𒋆𒂊𒁀...𒈿
𒌋𒀜𒈤𒁀𒄞𒇻𒉡𒀝𒂊𒅕𒉡𒈬𒌧𒄯𒄯𒂊
𒁓𒊕𒀉𒂖𒀭𒋀𒆠𒅗𒍝𒉺𒉘𒁉𒁀𒊏𒄢
𒂍𒄞𒁶𒅗𒉈𒌈𒅗𒂵𒀀𒊑𒋛𒂵𒁉𒁀...
𒈬𒌧<unk>𒆬𒂵𒋛𒁲𒂊𒃻𒊏𒁉𒁀𒋤𒌓
𒎎𒄯𒄤𒄑𒃶𒈾𒉌𒂉𒂉𒇽𒉡𒌝𒅆𒃵𒂊
𒋼𒀀𒍝𒆳𒈾𒀭𒋀𒆠𒅗𒀀𒂊𒁀𒁕𒇲
𒀀𒈣𒊕𒂷𒆤𒅗𒉡𒈬𒌧𒄄𒄄𒂰𒇲𒉡𒈬𒌧𒊒
𒋼𒀕<unk>𒌉𒁕𒀭𒋀𒆠𒅗𒅖𒁀𒁕𒁾𒁾
𒌑𒍤𒆸𒁀𒁕𒊬𒌑𒍤𒆸𒁀𒁕𒊬𒄫𒊑𒂊𒁀𒀭𒊬
𒈣𒈣𒋽𒊏𒋼𒀀𒍝𒆳𒈾𒈹𒅎𒈠𒀊𒁺
𒀀𒇉𒈣𒋽𒊏𒁀𒀊𒌌𒀀𒍝𒀉𒉡𒈬𒌧𒋤𒋤𒂊
𒂡𒆠𒉺𒀭𒅗𒄑𒄯𒁉𒁀𒉽
𒈣𒉠𒂷𒀀𒀀𒌋𒅗𒈾𒅗𒉠𒉡𒈬𒌧𒀊𒁺
𒃻𒉻𒀭𒈹𒁉𒀭𒂗𒆤𒆠𒂠𒉡𒈬𒌧𒈾𒁕𒀭𒆭𒆭
𒀀𒇉𒁉𒊮𒋤𒂵𒄿𒉌𒅅𒈣𒋽𒉡𒈬𒌧𒁳𒁉
𒄘𒎏𒈫𒀀𒁉𒄊𒉡𒅅𒌑𒁍𒁕𒁀𒀀𒀭𒊬
𒂍𒉣𒇬𒂼𒆷𒀭𒋀𒆠𒅗𒁾𒁀𒀭𒁉𒁀𒋛𒅋
<SURFACE>
𒄀𒋝𒄑𒊬...𒇲𒄘𒄌𒁀𒀭𒃻𒃻
𒀖𒉦𒀫𒁉𒁕...𒀊𒆪
𒀖𒆠𒀭𒋀𒆠𒂊𒂔𒆠𒉡𒍪𒁉𒄊𒉽𒁀𒊏𒀭𒆪𒁉𒌍
𒀭𒂵𒀀𒀀𒌑𒇽𒀖𒆠𒉘𒂷𒄑𒆪𒇇𒈠𒁀𒊒
𒀭𒋗𒉌𒄭𒉌𒂵𒄯𒊏𒇯𒌌𒇯𒌌𒂊𒉌𒂵𒄯𒊏𒉡𒇯𒌌𒇯𒌌
𒉌𒁉𒇽𒉌𒉡𒍪𒉈𒉌𒁔𒁔𒉈
𒂵𒁉𒇽𒂵𒉡𒍪𒉈𒉌𒈹𒈹𒅇𒉈
𒂍𒉣𒇬𒊑𒂁𒌼𒂊𒁔𒁔𒂊𒅗𒉣𒉡𒈬𒉌𒅁𒁉
𒉈𒄯𒂂𒁉𒄿𒊏𒀀𒊑𒄿𒉈𒁉𒁀𒄢
𒀭𒂗𒍪𒂊𒀀𒀀𒉌𒀭𒂗𒆤𒊏𒀀𒅆𒈬𒌧𒈾𒂞𒂞
𒀀𒀀𒌋𒅗𒈬𒍇𒆠𒈬𒀀𒈾𒊏...𒀀𒈾𒀸𒁀𒂊𒁕𒄥𒊑𒂗
𒀭𒂗𒆤𒋀𒀕𒆠𒈬𒀀𒈾𒊏...𒀀𒈾𒀸𒁀𒂊𒁕𒄥𒊑𒂗
𒈣𒉠𒂷𒀀𒀀𒌋𒅗𒈾𒂠𒉠𒉡𒈬𒌧𒈾𒀊𒉐
𒃻𒉻𒀭𒈹𒁉𒀭𒂗𒆤𒂗𒆤𒆠𒂠𒉡𒈬𒌧𒈾𒁕𒀭𒆭𒆭
𒂗𒌷𒁇𒊏𒂗𒌷𒊮𒂵𒆤𒂊𒄩𒁀𒀊𒁺𒁺𒂊𒌍
𒋀𒀕𒆠𒌷𒆠𒄑𒀠𒂊𒊑𒀀𒁶𒇯𒇯𒁕𒁀<unk>
...𒃡𒆠𒉎𒂀𒁍𒀭𒂗𒆤𒇲𒀊𒆤𒇲𒁀𒀊𒃻
𒀭𒂗𒆤𒌷𒍪𒅆𒍪𒅆𒁀...𒂍𒊑𒀀𒋤𒂵
𒋀𒀕𒆠𒈠𒌨𒁉𒌫𒂦𒁕𒋛𒅎𒋛𒅎𒉡𒈬𒌧𒀝𒂊
𒇥𒊕𒁑𒂵𒆠𒇴𒁀𒁉𒀀𒆠𒇷𒁉𒅁𒊑𒊑𒄀
𒀀𒀀𒌋𒅗𒈬𒌷𒆠𒈬𒀸𒁉𒋫𒀉𒍪𒂠𒆸𒀀𒀭𒅆𒅁
𒀭𒂗𒇸𒋀𒀕𒆠𒈬𒀸𒁉𒁕𒀉𒍪𒂠𒆸𒀀𒀭𒅆𒅁
𒂍𒆧𒉡𒅅𒆷𒈬𒀸𒁉𒁕𒀉𒍪𒂠𒆸𒀀𒀭𒅆𒅁
𒋀𒀕𒆠𒈠𒈬𒄩𒊏𒉌𒅁𒌓𒁺𒌧𒄷𒈬𒊏𒀊𒂼𒆷
𒈨𒆠𒂗𒄀𒊏𒁀𒁕𒄩𒇴𒈠𒆠𒄩𒊏𒀊𒄄𒄄
𒆠𒊒𒄘𒁹𒁹𒁹𒄰𒈠
𒀀𒂍𒍣𒂍𒍣𒇽𒁉𒇽𒁉
𒄑𒄄𒅅𒁉𒅎
𒀭𒂗𒆤𒇷𒌉𒉌𒀭𒂗𒍪𒊏𒈬𒌧𒈾𒉌𒅁𒄄𒄄
𒁹𒋗𒅆
𒅎𒁍𒁕𒁮𒆠𒉌𒉌𒋗
𒌗𒀊𒌓𒁺𒌓𒎙𒁹𒄰